PATVIRTINTA

Rokiškio rajono savivaldybės tarybos

2020 m. sausio 31 d. sprendimu Nr. TS-

**ROKIŠKIO RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMA**

**I SKYRIUS**

**BENDROSIOS NUOSTATOS**

1. Rokiškio rajono savivaldybės švietimo įstaigų vadovų darbo apmokėjimo sistema (toliau – Sistema) nustato savivaldybės švietimo įstaigų vadovų (toliau – įstaigų vadovai), dirbančių pagal darbo sutartis darbo apmokėjimo sąlygas ir dydžius, pareigybių lygius, priemokų, premijų, materialinių pašalpų mokėjimo sąlygas, taip pat kasmetinį veiklos vertinimą.

2. Sistema parengta vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – Įstatymas).

3. Sistemoje vartojamos sąvokos atitinka Įstatyme apibrėžtas sąvokas. Sistemoje taip pat vartojamos sąvokos:

3.1. mokykla – biudžetinė įstaiga, kurios pagrindinė veikla yra formalusis arba (ir) neformalusis švietimas;

3.2. švietimo pagalbos įstaiga – biudžetinė įstaiga, kurios pagrindinė veikla yra švietimo pagalbos teikimas;

3.3. švietimo įstaiga – mokykla arba švietimo pagalbos įstaiga.

**II SKYRIUS**

**BIUDŽETINIŲ ĮSTAIGŲ GRUPĖS IR PAREIGYBĖS**

4. Biudžetinės įstaigos skirstomos į tris grupes (išskyrus mokyklas):

4.1. I grupė – kai pareigybių sąraše yra 201 ir daugiau pareigybių;

4.2. II grupė – kai pareigybių sąraše yra 51–200 pareigybių;

4.3. III grupė – kai pareigybių sąraše yra 50 ir mažiau pareigybių.

5. Įstaigų vadovų pareigybės priskiriamos biudžetinių įstaigų vadovų ir jų pavaduotojų pareigybių grupei, kurių pareigybės priskiriamos A (A1 ar A2) lygiui, atsižvelgiant į būtiną išsilavinimą toms pareigoms eiti.

6. Įstaigos vadovo pareigybė yra A lygio, t. y. šiai pareigybei būtinas ne žemesnis kaip aukštasis išsilavinimas:

6.1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;

6.2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

7. Įstaigų vadovų pareigybių aprašymus tvirtina Rokiškio rajono savivaldybės meras (toliau – Savivaldybės meras) pagal Lietuvos Respublikos Vyriausybės ar jos įgaliotos institucijos patvirtintą Valstybės ir savivaldybių įstaigų darbuotojų pareigybių aprašymo metodiką.

8. Įstaigos vadovo pareigybės aprašyme turi būti nurodyta:

8.1 pareigybės grupė;

8.2. pareigybės pavadinimas;

8.3. konkretus pareigybės lygis;

8.4. specialieji reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija);

8.5. pareigybei priskirtos funkcijos;

8.6. gali būti nurodomas pavaldumas, paskirtis, atsakomybė už pažeidimus, padarytus vykdant savo veiklą, už pareigų netinkamą vykdymą ar nevykdymą, už padarytą materialinę žalą.

**III SKYRIUS**

**DARBO UŽMOKESTIS IR MATERIALINĖS PAŠALPOS**

9. Įstaigų vadovų darbo užmokestį sudaro:

9.1. pareiginė alga (pastovioji ir kintamoji dalys arba tik pastovioji dalis, jeigu šios Sistemos nustatyta tvarka kintamoji dalis nenustatoma);

9.2. priemokos;

9.3. mokėjimas už darbą poilsio ir švenčių dienomis, nakties ir viršvalandinį darbą, budėjimą ir esant nukrypimams nuo normalių darbo sąlygų;

 9.4. premijos.

10. Įstaigų vadovų pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui, kurį tvirtina Lietuvos Respublikos Seimas. Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio.

**11. Įstaigų vadovų, išskyrus mokyklų vadovus, pareiginės algos pastoviosios dalies nustatymas:**

11.1. įstaigų vadovų pareiginės algos pastovioji dalis nustatoma pagal Sistemos 1 priedą, atsižvelgiant į pareigybių sąraše nustatytą darbuotojų pareigybių skaičių ir vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms ir organizacijoms ir (ar) jų padaliniams;

11.2. įstaigų vadovų pareiginės algos pastoviosios dalies koeficientai gali būti didinami dėl veiklos sudėtingumo, atsižvelgiant į šiuos kriterijus:

11.2.1. įvairiapusiška įstaigos veikla (nuolatinis (sistemingas) papildomų, neįtrauktų į įstaigos nuostatus, tarptautinių ar šalies renginių organizavimas, bendruomeninių paslaugų teikimas ir kt.) – 10 procentų;

11.2.2. už  tarptautinių projektų inicijavimą ir vykdymą, kurių metinis biudžetas 5 tūkstančiai ir daugiau (papildomas finansavimo šaltinių pritraukimas) – 10 procentų;

11.2.3. naujų idėjų ir iniciatyvų įgyvendinimą, įstaigos pasiekimų sklaidą tarptautiniu ar šalies lygiu – iki 10 procentų;

11.2.4. atsiradus kitiems 11.2.1–11.2.3 papunkčiuose nenumatytiems ypač svarbiems įstaigos veiklai kriterijams – 5 procentais;

11.3. jeigu įstaigos vadovo veikla atitinka du ir daugiau 11.2 papunktyje nustatytų kriterijų, jo pareiginės algos pastoviosios dalies koeficientas gali būti didinamas ne daugiau kaip 25 procentais;

11.4. įstaigos vadovo pareiginės algos pastoviosios dalies koeficientas nustatomas iš naujo:

11.4.1. pasikeitus vadovaujamo darbo patirčiai;

11.4.2. pasikeitus biudžetinės įstaigos darbuotojų pareigybių skaičiui;

11.4.3. nustačius, kad įstaigos vadovo pareiginė alga (pastovioji dalis kartu su kintamąja dalimi) viršija praėjusio ketvirčio biudžetinės įstaigos darbuotojų 4 vidutinius pareiginių algų (pastoviųjų dalių kartu su kintamosiomis dalimis) dydžius;

11.4.4. pasikeitus veiklos sudėtingumui;

11.5. įstaigos vadovas argumentuotą prašymą dėl pareiginės algos pastoviosios dalies koeficiento pakeitimo pagal 11.4 papunktyje nurodytus atvejus teikia Savivaldybės merui, suderinęs su Švietimo, kultūros ir sporto skyriumi.

**12. Mokyklų vadovų pareiginės algos pastoviosios dalies nustatymas:**

12.1. mokyklų vadovų pareiginės algos pastovioji dalis nustatoma pagal Sistemos 2 priedą,

atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą;

12.2. mokyklų vadovų pareiginės algos pastoviosios dalies koeficientai dėl veiklos sudėtingumo privalo būti didinami:

12.2.1. jeigu ikimokyklinio ugdymo įstaigose, bendrojo ugdymo mokyklose, išskyrus Sistemos 12.2.3 ir 12.2.4 papunkčiuose nurodytas mokyklas, ugdoma (mokoma):

12.2.1.1. 10–15 mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, mokyklos vadovo pastoviosios dalies koeficientas didinamas 5 procentais;

12.2.1.2. 16 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, mokyklos vadovo pastoviosios dalies koeficientas didinamas 10 procentų;

12.2.1.3. pareiginės algos koeficientas didinamas, įstaigos vadovui pateikus informaciją, suderintą su Pedagogine psichologine tarnyba, apie įstaigoje ugdomų mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, skaičių;

12.2.2. jeigu mokykloje ugdoma (mokoma) 10 užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, mokyklos vadovo pastoviosios dalies koeficientas didinamas 10 procentų dvejus metus nuo mokinio mokymosi pagal bendrojo ugdymo programas pradžios Lietuvos Respublikoje;

12.2.3. mokyklų, skirtų mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, ar mokyklų, kurios turi padalinius (skyrius), skirtus specialiųjų ugdymosi poreikių turintiems mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, vadovams pastoviosios dalies koeficientas didinamas 15 procentų;

12.2.4. mokyklų, skirtų mokiniams, dėl nepalankių aplinkos veiksnių turintiems specialiųjų ugdymosi poreikių, vadovams pastoviosios dalies koeficientas didinamas 15 procentų;

12.3. mokyklų vadovų pareiginės algos pastoviosios dalies koeficientai dėl veiklos sudėtingumo gali būti didinami, atsižvelgiant į šiuos kriterijus:

12.3.1. mokyklų vadovams, dirbantiems be pavaduotojų, skyrių vedėjų ūkiui (jei tokia funkcija priskirta) ar ugdymui – 10 procentų (be abiejų), 5 procentais (be vieno iš jų);

12.3.2. mokyklų vadovams, kurie vadovauja švietimo įstaigoms, kurių organizacijos struktūra sudėtinga (skyriai, padaliniai) – už kiekvieną papildomą struktūrinį vienetą – 5 procentais, jei struktūrinis vienetas neturi administratoriaus (skyriaus vedėjo, pavaduotojo ar pan.); 3 procentais, jei yra administratorius;

12.3.3. mokyklų vadovams, kurių vadovaujamų švietimo įstaigų veiklos rezultatai viešai pripažįstami respublikiniu lygmeniu – 10 procentų;

12.3.4. mokyklų vadovams, kurių vadovaujamos mokyklos vykdo mokinių pavėžėjimą ir / ar teikia maitinimo paslaugas – 5 procentais;

12.3.5. mokyklos vadovui, kuris vadovauja bazinei mokyklai brandos egzaminų vykdymui – 2 procentais;

12.3.6. už  respublikinių projektų inicijavimą ir vykdymą, kurių metinis biudžetas 5 tūkstančiai ir daugiau – 5 procentais;

12.3.7. už  tarptautinių projektų inicijavimą ir vykdymą, kurių metinis biudžetas 5 tūkstančiai ir daugiau – 10 procentų;

12.3.8. įvairiapusiška mokyklos veikla (nuoseklus gabių vaikų ugdymas, tarptautinių ar šalies renginių organizavimas, bendruomeninių paslaugų teikimas ir kt.) – 5 procentais;

12.3.9. naujų idėjų ir iniciatyvų įgyvendinimą, įstaigos pasiekimų sklaidą tarptautiniu ar šalies lygiu – 10 procentų;

12.3.10. atsiradus kitiems 12.3.1–12.3.9 papunkčiuose nenumatytiems ypač svarbiems įstaigos veiklai kriterijams – 5 procentais;

12.4. jeigu mokyklos vadovo veikla atitinka du ir daugiau Sistemos 12.2 ir 12.3 papunkčiuose nustatytų kriterijų, jo pareiginės algos pastoviosios dalies koeficientasdidinamas nedaugiau kaip 25 procentais.

12.5. mokyklos vadovo pareiginės algos pastoviosios dalies koeficientas nustatomas iš naujo:

12.5.1. pasikeitus mokinių skaičiui;

12.5.2. pasikeitus pedagoginio darbo stažui;

12.5.3. pasikeitus veiklos sudėtingumui;

12.5.4. nustačius, kad mokyklos vadovo pareiginė alga (pastovioji dalis kartu su kintamąja dalimi) viršija praėjusio ketvirčio mokyklos darbuotojų 4 vidutinius pareiginių algų (pastoviųjų dalių kartu su kintamosiomis dalimis) dydžius.

12.6. mokyklos vadovas argumentuotą prašymą dėl pareiginės algos pastoviosios dalies koeficiento pakeitimo pagal 12.5 papunktyje nurodytus atvejus teikia Savivaldybės merui, suderinęs su Švietimo, kultūros ir sporto skyriumi.

13. Įstaigos vadovo pareiginės algos pastoviosios dalies koeficientą nustato Savivaldybės meras pagal Sistemoje ir jos prieduose numatytus koeficientus.

14. Įstaigos vadovo pareiginės algos pastovioji dalis sulygstama darbo sutartyje pagal Įstatymo nuostatas ir Sistemą.

**15.** **Pareiginės algos kintamoji dalis:**

15.1. įstaigų vadovų pareiginės algos kintamosios dalies nustatymas priklauso nuo praėjusių metų veiklos vertinimo pagal nustatytas metines užduotis, siektinus rezultatus ir jų vertinimo rodiklius, išskyrus Sistemos 15.3 papunktyje nurodytąjį atvejį;

15.2. įstaigų vadovų pareiginės algos kintamoji dalis, atsižvelgiant į praėjusių metų veiklos vertinimą, mokyklos tarybos ar švietimo pagalbos įstaigos savivaldos institucijos sprendimą ir savivaldybės tarybos ar jos įgalioto asmens sprendimą, nustatoma iki kito įstaigų vadovų kasmetinio veiklos vertinimo (nuo pareiginės algos pastoviosios dalies dydžio):

15.2.1. jei įstaigos vadovo veikla įvertinta labai gerai – 15–30 procentų;

15.2.2. jei įstaigos vadovo veikla įvertinta gerai – 5–10 procentų;

15.3. įstaigos vadovo pareiginės algos kintamoji dalis gali būti nustatyta priėmimo į darbą metu, taip pat vadovui grįžus iš vaiko priežiūros atostogų, atsižvelgiant į vadovo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir negali būti mokama ilgiau kaip iki to įstaigos vadovo kito kasmetinio veiklos vertinimo;

15.4. konkrečius įstaigų vadovų pareiginės algos kintamosios dalies dydžius nustato Savivaldybės meras;

15.5. pareiginės algos kintamoji dalis į įstaigos vadovo darbo sutartį neįrašoma, įstaigos vadovas pasirašytinai supažindinamas su Savivaldybės mero potvarkiu dėl pareiginės algos kintamosios dalies dydžio nustatymo.

**16. Priemokos:**

16.1. už papildomą darbo krūvį, kai yra padidėjęs darbų mastas, atliekant pareigybės aprašyme nustatytas funkcijas, neviršijančias nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą, gali būti skiriama iki 30 procentų pareiginės algos pastoviosios dalies dydžio priemoka;

16.2. už įstaigos vadovo funkcijų laikiną atlikimą (kol nepaskirtas įstaigos vadovas, ilgalaikės ligos, tikslinių atostogų atvejais ir pan.), šias funkcijas atliekančiam asmeniui nustatoma iki 30 procentų pareiginės algos pastoviosios dalies dydžio priemoka;

16.3. priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio;

16.4. konkretų priemokos dydį, nurodydamas, už ką skiriama, nustato Savivaldybės meras.

**17. Premijos:**

17.1. įstaigų vadovams ne daugiau kaip vieną kartą per metus Savivaldybės mero potvarkiu gali būti skiriamos premijos (nuo pareiginės algos pastoviosios dalies):

17.1.1. atlikus vienkartines ypač svarbias įstaigos veiklai užduotis – iki 100 procentų;

17.1.2. įvertinus labai gerai įstaigos vadovo praėjusių kalendorinių metų veiklą – iki 100 procentų;

17.1.3. įgijus teisę gauti socialinio draudimo senatvės pensiją ir įstaigos vadovo iniciatyva nutraukus darbo sutartį;

17.2. premijos negali viršyti įstaigos vadovui nustatytos pareiginės algos pastoviosios dalies dydžio;

17.3. premijos skiriamos neviršijant biudžetinei įstaigai darbo užmokesčiui skirtų lėšų;

17.4. premija negali būti skiriama įstaigos vadovui, per paskutinius 12 mėnesių padariusiam darbo pareigų pažeidimą;

17.5. konkretų premijos dydį, nurodydamas už ką skiriama, nustato Savivaldybės meras.

**18. Materialinės pašalpos:**

18.1. įstaigų vadovams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio, sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėju ar rūpintoju įstatymų nustatyta tvarka yra paskirtas įstaigos vadovas, ligos ar mirties, stichinės nelaimės ar turto netekimo, jeigu yra biudžetinės įstaigos vadovo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš biudžetinei įstaigai skirtų lėšų;

18.2. mirus įstaigos vadovui, jo šeimos nariams, gali būti išmokama iki 5 minimaliųjų mėnesinių algų dydžio materialinė pašalpa, jeigu pateiktas jo šeimos narių rašytinis prašymas ir mirties faktą patvirtinantys dokumentai;

18.3. materialinę pašalpą įstaigų vadovams ar jų šeimos nariams skiria Savivaldybės meras;

18.4. materialinės pašalpos įstaigų vadovams ar šeimos nariams mokamos iš biudžetinei įstaigai skirtų lėšų.

19. Už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų biudžetinių įstaigų vadovams mokama Lietuvos Respublikos darbo kodekso nustatyta tvarka (apie tai susitariant darbo sutartyje).

**IV SKYRIUS**

**ĮSTAIGŲ VADOVŲ KASMETINĖS VEIKLOS VERTINIMAS**

20. Biudžetinių įstaigų vadovų kasmetinio veiklos vertinimo tikslas – įvertinti biudžetinių įstaigų vadovų, praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius bei siekti švietimo įstaigos veiklos kokybės, skatinant švietimo įstaigų vadovųveiklos veiksmingumą.

21. Švietimo įstaigų vadovų praėjusių kalendorinių metų veikla vertinama vadovaujantis Lietuvos Respublikos švietimo, mokslo ir sporto ministro patvirtintu švietimo įstaigų vadovų veiklos vertinimo tvarkos aprašu.

22. Švietimo pagalbos įstaigų vadovams kiekvienais metais iki sausio 31 d., o kitų švietimo įstaigų vadovams – iki kovo 1 dienos savininko teises ir pareigas įgyvendinanti institucija arba jos įgaliotas asmuo, vadovaudamiesi Lietuvos Respublikos švietimo, mokslo ir sporto ministronustatyta tvarka ir atsižvelgdami į metinio veiklos plano priemones, nustato metines užduotis, susijusias su biudžetinių įstaigų metinio veiklos plano priemonėmis arba susijusias su metinio veiklos plano priemonėmis ir su biudžetinės įstaigos vidaus administravimu bei veiklos efektyvumo didinimu, siektinus rezultatus ir jų vertinimo rodiklius. Priėmus į pareigas biudžetinės įstaigos vadovą, dirbantį pagal darbo sutartį, metinės užduotys, siektini rezultatai ir jų vertinimo rodikliai nustatomi per vieną mėnesį nuo jo priėmimo į pareigas dienos. Jeigu švietimo įstaigos vadovas, dirbantis pagal darbo sutartį, priimamas į pareigas naujai penkerių metų kadencijai, iki einamųjų metų pabaigos jam galioja einamųjų metų pradžioje nustatytos metinės užduotys, siektini rezultatai ir jų vertinimo rodikliai. Jeigu, priėmus į pareigas biudžetinės įstaigos vadovą, dirbantį pagal darbo sutartį, iki einamųjų metų pabaigos lieka mažiau kaip 6 mėnesiai, švietimo pagalbos įstaigos vadovui, dirbančiam pagal darbo sutartį, metinės užduotys, siektini rezultatai ir jų vertinimo rodikliai nustatomi iki kitų metų sausio 31 dienos, kitos švietimo įstaigos vadovui – iki kitų metų kovo 1 dienos. Prireikus nustatytos metinės užduotys, siektini rezultatai ir jų vertinimo rodikliai einamaisiais metais gali būti vieną kartą pakeisti arba papildyti, bet ne vėliau kaip iki liepos 1 dienos. Biudžetinių įstaigų vadovams nustatytos metinės užduotys, siektini rezultatai ir jų vertinimo rodikliai skelbiami vadovą į pareigas priimančio asmens ir biudžetinės įstaigos, kurioje eina pareigas vadovas, interneto svetainėje.

23. Kiekvienais metais iki kovo 1 dienos, savininko teises ir pareigas įgyvendinanti institucija arba jos įgaliotas asmuo įvertina biudžetinių įstaigų vadovų, dirbančių pagal darbo sutartis (išskyrus biudžetinių įstaigų vadovus, dirbančius pagal darbo sutartis, kurie buvo priimti į pareigas praėjusiais metais, iki metų pabaigos likus mažiau negu 6 mėnesiams), praėjusių metų veiklą pagal nustatytas metines užduotis, siektinus rezultatus ir jų vertinimo rodiklius, vadovaudamiesi Lietuvos Respublikos švietimo, mokslo ir sporto ministro nustatyta tvarka. Biudžetinės įstaigos vadovo, dirbančio pagal darbo sutartį, praėjusių metų veikla gali būti vertinama labai gerai, gerai, patenkinamai ir nepatenkinamai. Jeigu biudžetinės įstaigos vadovo, dirbančio pagal darbo sutartį, metinė veikla įvertinama nepatenkinamai 2 metus iš eilės, savininko teises ir pareigasįgyvendinanti institucija priima sprendimą biudžetinės įstaigos vadovą, dirbantį pagal darbo sutartį, atleisti iš pareigų ir nutraukia su juo sudarytą darbo sutartį per 10 darbo dienų nuo paskutinio kasmetinio veiklos vertinimo, neišmokant jam išeitinės išmokos.

24. Savivaldybės meras vadovaudamasis savininko teises ir pareigas įgyvendinančios institucijos arba jos įgalioto asmens priimtu sprendimu dėl biudžetinės įstaigos vadovo praėjusių kalendorinių metų veiklos įvertinimo:

24.1. labai gerai, – biudžetinės įstaigos vadovui iki kito biudžetinės įstaigos kasmetinio veiklos vertinimo nustato pareiginės algos kintamosios dalies dydį, ne mažesnį kaip 15 procentų pareiginės algos pastoviosios dalies (15–30 procentų), ir gali skirti premiją pagal šioje Sistemoje nustatytą tvarką ir dydžius;

24.2. gerai, – biudžetinės įstaigos vadovui iki kito biudžetinės įstaigos kasmetinio veiklos vertinimo nustato pareiginės algos kintamosios dalies dydį, ne mažesnį kaip 5 procentai pareiginės algos pastoviosios dalies (5–10 procentų) pagal šioje Sistemoje nustatytą tvarką ir dydžius;

24.3. patenkinamai, – biudžetinės įstaigos vadovui iki kito biudžetinės įstaigos kasmetinio veiklos vertinimo nenustato pareiginės algos kintamosios dalies dydžio;

24.4. nepatenkinamai, – biudžetinės įstaigos vadovui,išskyrus mokyklos vadovą, iki kito biudžetinės įstaigos kasmetinio veiklos vertinimo nustato 5 procentais mažesnį pareiginės algos pastoviosios dalies koeficientą, tačiau ne mažesnį, negu šios Sistemos 1 priede tai pareigybei pagal vadovaujamo darbo patirtį numatytas minimalus koeficientas, ir gali sudaryti su biudžetinės įstaigos vadovu rezultatų gerinimo planą (pagal Darbo kodekso 57 straipsnio 5 dalį), kurio vykdymas įvertinamas ne anksčiau kaip po 2 mėnesių. Rezultatų gerinimo planą įvertinus nepatenkinamai, su biudžetinės įstaigos vadovu gali būti nutraukiama darbo sutartis pagal Darbo kodekso 57 straipsnio 1 dalies 2 punktą. Mokyklos vadovui iki kito biudžetinės įstaigos kasmetinio veiklos vertinimo nustatomas 5 procentais mažesnis pareiginės algos pastoviosios dalies koeficientas, tačiau ne mažesnis, negu šios Sistemos 2 priede tai pareigybei pagal mokykloje ugdomų mokinių skaičių ir pedagoginį darbo stažą numatytas minimalus pareiginės algos pastoviosios dalies koeficientas.

25. Savininko teises ir pareigas įgyvendinančios institucijos ar jos įgalioto asmens siūlymas dėl biudžetinės įstaigos vadovo kasmetinio veiklos vertinimo įgyvendinamas ne vėliau kaip per 2 mėnesius nuo šio straipsnio 24 punkte nurodyto sprendimo priėmimo dienos ir galioja iki kito biudžetinės įstaigos vadovo kasmetinio veiklos vertinimo. Savivaldybės meras vieną iš Sistemos 24 punkte numatytų sprendimų įformina potvarkiu.

26. Jei įstaigos vadovo metų veiklos ataskaita švietimo įstaigoje įvertinta skirtingai nuo savininko teises ir pareigas įgyvendinančios institucijos ar jos įgalioto asmens, galutinį argumentuotą sprendimą dėl įvertinimo priima savininko teises ir pareigas įgyvendinanti institucija ar jos įgaliotas asmuo.

27. Jei įstaigos vadovas per metus sirgo ne mažiau kaip 4 mėnesius, suderinus su juo, kasmetinis vertinimas gali būti atidėtas arba metų užduotys pakoreguotos.

28. Įstaigos vadovas priimtus sprendimus dėl jo vertinimo turi teisę skųsti darbo ginčams nagrinėti nustatyta tvarka.

**V SKYRIUS**

**BAIGIAMOSIOS NUOSTATOS**

29. Įstaigų vadovų, dirbančių papildomą darbą, darbo užmokestis nustatomas Įstatymo nustatyta tvarka.

30. Sistema gali būti keičiama, papildoma, panaikinama Savivaldybės tarybos sprendimu.

\_\_\_\_\_\_\_\_\_\_\_\_\_

Rokiškio rajono savivaldybės

 švietimo įstaigų vadovų

 darbo apmokėjimo sistemos

 1 priedas

**SAVIVALDYBIŲ ĮSTAIGŲ VADOVŲ (IŠSKYRUS MOKYKLŲ VADOVŲ)**

**PAREIGINĖS ALGOS PASTOVIOSIOS DALIES KOEFICIENTAI**

| Valstybės ar savivaldybių įstaigų grupė | Vadovaujamo darbopatirtis(metais) | Pastoviosios dalies koeficientai (pareiginės algos baziniais dydžiais), jeigu pareigybės lygis A |
| --- | --- | --- |
| vadovų |
| III grupė50 ir mažiau pareigybių | iki 5 | 6,16–13,2 |
| nuo daugiau kaip 5 iki 10 | 6,3–13,42 |
| daugiau kaip 10 | 6,44–13,64 |
| II grupė (51–200 pareigybių) | iki 5 | 6,44–13,64 |
| nuo daugiau kaip 5 iki 10 | 6,58–13,86 |
| daugiau kaip 10 | 6,72–14,08 |

\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės

 švietimo įstaigų vadovų

 darbo apmokėjimo sistemos

 2 priedas

**MOKYKLŲ VADOVŲ PAREIGINĖS ALGOS PASTOVIOSIOS DALIES KOEFICIENTAI**

1. Mokyklų vadovų pareiginės algos pastoviosios dalies koeficientai:

|  |  |
| --- | --- |
| Mokinių skaičius  | Pastoviosios dalies koeficientai (pareiginės algos baziniais dydžiais) |
| pedagoginio darbo stažas (metais) |
| iki 10 metų | nuo daugiau kaip 10 iki 15 | daugiau kaip 15 |
| iki 200 | 7,6–10,71 | 7,8–11,1 | 8,0–11,37 |
| 201–400 | 8,4–11,7 | 8,6–11,8 | 8,8–11,81 |
| 401–600 | 9,0–11,74 | 9,2–11,82 | 9,4–11,85 |
| 601–1000 | 9,6–12,6 | 9,8–12,62 | 10,0–12,65 |
| 1001 ir daugiau | 10,2–12,6 | 10,4–12,64 | 10,6–12,68 |

2. Pareiginės algos pastoviosios dalies koeficientai dėl veiklos sudėtingumo:

2.1. didinami 5–10 procentų:

2.1.1. ikimokyklinio ugdymo mokyklų, bendrojo ugdymo mokyklų, išskyrus šio priedo 2.2.1 ir 2.2.2 papunkčiuose nurodytas mokyklas, profesinio mokymo įstaigų vadovams ir jų pavaduotojams ugdymui, atsakingiems už mokinių, turinčių specialiųjų ugdymosi poreikių, ugdymo organizavimą, jeigu šiose įstaigose ugdoma (mokoma) 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

2.1.2. mokyklų vadovams ir jų pavaduotojams ugdymui, jeigu mokykloje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje;

2.2. didinami 5–20 procentų mokyklų vadovams:

2.2.1. dirbantiems mokyklose, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, ar mokyklose, kurios turi padalinius, skirtus specialiųjų ugdymosi poreikių turintiems mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;

2.2.2. dirbantiems mokyklose, skirtose mokiniams, dėl nepalankių aplinkos veiksnių turintiems specialiųjų ugdymosi poreikių;

2.3. gali būti didinami iki 20 procentų mokyklų vadovams pagal savininko teises ir pareigas įgyvendinančios institucijos nustatytus kriterijus;

3. Jeigu mokyklos vadovo veikla atitinka du ir daugiau šio priedo 2 punkte nustatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais. Pareiginės algos pastoviosios dalies koeficientų didinimo dėl veiklos sudėtingumo kriterijai, nurodyti šio priedo 2 punkte, atsižvelgiant į veiklos sudėtingumo apimtį, detalizuojami Sistemos 12.2–12.3 papunkčiuose.

4. Bendrojo ugdymo, ikimokyklinio ugdymo mokyklų pareiginės algos pastoviosios dalies koeficientai nustatomi atsižvelgiant į mokinių skaičių einamųjų metų rugsėjo 1 dieną, išskyrus mokyklas, skirtas mokiniams, dėl įgimtų ar įgytų sutrikimų (elgesio ir emocijų ar sveikatos problemų) turintiems didelių ar labai didelių specialiųjų ugdymosi poreikių, ligoninių mokyklų, sanatorijų mokyklų, nepilnamečių tardymo izoliatorių ir pataisos įstaigų mokyklų, tardymo izoliatorių ir (ar) pataisos įstaigų suaugusiųjų mokyklų, vaikų socializacijos centrų vadovų ir vadovų pavaduotojų ugdymui – pagal vidutinį metinį mokinių skaičių; neformaliojo vaikų švietimo mokyklų vadovų – atsižvelgiant į mokinių skaičių einamųjų metų spalio 1 dieną. Bendrabučiuose gyvenantys mokiniai į bendrą mokinių skaičių įskaičiuojami taikant koeficientą 1,5. Vidutinis metinis mokinių skaičius apskaičiuojamas sudėjus praėjusių mokslo metų kiekvieno mėnesio vidutinį mokinių skaičių ir šią sumą padalijus iš to laikotarpio mėnesių, kuriais buvo mokinių, skaičiaus. Vidutinis mėnesinis mokinių skaičius apskaičiuojamas sudėjus kiekvieną dieną buvusių mokinių skaičių ir šį bendrą skaičių padalijus iš mėnesio dienų, kuriomis buvo mokinių, skaičiaus. Į mokinių skaičių įskaitomi tik tie mokiniai, kurie buvo mokomi.

5. Švietimo įstaigos vadovui už darbą pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, darbų vertinimą ir apeliacijų nagrinėjimą yra apmokama teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_